Feb 15,2017
మార్కెట్లోకి సరికొత్త హోండా సిటీ
న్యూఢిల్లీ: జపాన్‌ కార్ల తయారీ దిగ్గజ సంస్థ హోండా మార్కెట్లోకి సరికొత్త 'హోండా సిటీ' మోడల్‌ కారును ఆవిష్కరించింది. దీని ధరను కంపెనీ రూ.8.5 లక్షల నుంచి రూ.13.58 లక్షలుగా (ఢిల్లీ ఎక్స్‌షోరూం) నిర్ణయించింది. 2014లో హోండా సిటీని అప్‌డేట్‌ చేశాక మళ్లీ సరికొత్త వెర్షన్‌ను తీసుకు రావడం ఇదే తొలిసారి. కొత్త వెర్షన్‌ హోండా సిటీ కారు అమరికల్లో పలు మార్పులు చేశారు. ముందు భాగంలోనూ కొన్ని మార్పులు చేశారు. సరికొత్త ఎల్‌ఈడీ లైట్లు, ఎల్‌ఈడీ డీఆర్‌ఎల్‌, రియర్‌వ్యూ కెమేరా, ఎలక్ట్రానిక్‌ సన్‌రూఫ్‌, రెండు యూఎస్‌బీ స్లాట్లు, రెండు మైక్రో ఎస్‌డీ స్లాట్లతో పాటు ఏడు అంగుళాల టచ్‌స్క్రీన్‌తో ఆడియో సిస్టమ్‌, విజువల్‌ న్యావిగేషన్‌ సిస్టమ్‌, రెండు ఎయిర్‌బ్యాగ్‌లు, యాంటీ లాక్‌ బ్రేకింగ్‌ సిస్టమ్‌, మౌంటెడ్‌ స్టాఫ్‌ ల్యాంప్స్‌తో కూడిన స్పాయిలర్‌లు కొత్త హోండా సిటీని మార్కెట్లోకి తెలిపారు. 1.5 లీటర్‌ పెట్రోల్‌, డీజిల్‌ ఇంజిన్లను కొనసాగించారు. ఈ కొత్త వెర్షన్‌ను వినియోగదారుల అంచనాలకు తగ్గట్టుగా మార్కెట్లోకి తీసుకువచ్చినట్టుగా అధ్యక్షుడు, సీఈవో ఓచిరో ఉయెనో పేర్కొన్నారు.
మీ స్నేహితులకు రికమెండ్ చెయ్యండి